ddrg/super_eurlex huggingface dataset:
F.

katsoo, että lapsen etu on otettava ensisijaisesti huomioon kaikissa ilman huoltajaa olevia alaikäisiä ja heidän fyysistä ja henkistä hyvinvointiaan koskevissa toimissa ja päätöksissä; katsoo, että nämä lapset on näin ollen tunnistettava kaikkien asianomaisten viranomaisten yhteistyöllä ja avulla, ja heitä on autettava asianmukaisen ja tehostetun yhteistyön avulla löytämään vanhempansa tai läheiset perheenjäsenensä ja heidät on palautettava turvallisesti perheisiinsä kansainvälisen oikeuden vaatimusten mukaisesti, koska he eivät ole tarkoituksellisesti lähteneet perheistään; ottaa huomioon, että komissio suositteli lapsen oikeuksia koskevassa EU:n strategiassa, että jäsenvaltiot vahvistaisivat ilman huoltajaa olevien alaikäisten edunvalvontajärjestelmiään erityisesti osallistumalla eurooppalaisen edunvalvontaverkoston toimintaan; ottaa huomioon, että YK:n lapsen oikeuksien yleissopimuksen mukaan vastaanottavien maiden on taattava maahanmuuttajalapsille kaikki oikeudet, myös rajavalvonnan ja palauttamisen osalta;
—

ottaa huomioon Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta 17. huhtikuuta 2013 annetun Euroopan parlamentin ja neuvoston asetuksen (EU) N:o 347/2013 (6) (TEN-E-asetus),
H.

ottaa huomioon, että kansainvälisen meriliikenteen päästöt ovat vuodessa noin 940 miljoonaa hiilidioksidiekvivalenttitonnia ja sen osuus maailman kasvihuonekaasupäästöistä on noin 2,5 prosenttia (8); ottaa huomioon, että meriliikenne vaikuttaa myös ympäristöön edistämällä ilmastonmuutosta ja aiheuttamalla saastepäästöjä eri lähteiden, erityisesti tankkien puhdistamisen, satamissa käynnissä pidettävien koneiden, painolastiveden, hiilivetyjen, raskasmetallien ja kemikaalien päästöjen sekä mereen putoavien konttien kautta, mikä puolestaan vaikuttaa biologiseen monimuotoisuuteen ja ekosysteemeihin; ottaa huomioon, että Kansainvälisen merenkulkujärjestön (IMO) säännöt alusten rikkidioksidipäästöjen vähentämiseksi tulivat voimaan ensimmäisen kerran vuonna 2005 alusten aiheuttaman meren pilaantumisen ehkäisemisestä tehdyn kansainvälisen yleissopimuksen (MARPOL-yleissopimus) nojalla ja että rikkidioksidipäästöjen raja-arvoja on sittemmin tiukennettu asteittain siten, että suurin sallittu rikkipitoisuus on tällä hetkellä 0,5 prosenttia ja päästöjen valvonta-alueilla 0,1 prosenttia; katsoo, että tämän päätöksen pitäisi auttaa vähentämään päästöjä; ottaa huomioon, että IMO on suunnitellut hyväksyvänsä vuonna 2021 ns. mustan hiilen päästöjen rajoittamista koskevan maailmanlaajuisen säännöstön; ottaa huomioon, että meriliikenne on energiatehokkain liikennemuoto kuljetetun lastin määrän ja kuljetettua tavaratonnia ja kuljetettua kilometriä kohti syntyvien vastaavien päästöjen perusteella;
1.

toistaa 17. joulukuuta 2020 antamassaan päätöslauselmassa esittämänsä kannan; korostaa, että oikeusvaltioperiaatetta koskevasta ehdollisuudesta annettu asetus on tullut voimaan ja on kaikilta osiltaan velvoittava suhteessa kaikissa jäsenvaltiossa maksettaviin kaikkiin maksusitoumus- ja maksumäärärahoihin sekä EU:n toimielimiin; korostaa sen merkitystä, että asetusta sovelletaan sellaisenaan 1. tammikuuta 2021 lähtien, erityisesti kun on kyse Next Generation EU -välineestä maksettavista varoista, mikä tapahtuu budjettikierroksen alkuvaiheessa;
52.

panee merkille komission suunnittelemat toimet elinikäisten taitojen edistämiseksi ja erityisesti eurooppalaisen aikuiskoulutusohjelman päivittämisen; kannustaa komissiota syventämään tätä painotusta sisällyttämällä elämäntaidot kaikkiin koulutussektoreihin; korostaa, että elämäntaidot on ymmärrettävä myös työmarkkinoiden tarpeiden ulkopuolella; korostaa, että kaikilla kansalaisilla olisi oltava mahdollisuus hankkia henkilökohtaiseen kehitykseen tarvittavia taitoja, jotta he saisivat lisää vaikutusmahdollisuuksia nopeasti muuttuvissa yhteiskunnissa; muistuttaa, että tämä on erityisen tärkeää kansalaisten selviytymiskyvyn tukemiseksi kriisiaikoina, jolloin on kiinnitettävä huomiota hyvinvointiin; kehottaa komissiota ja jäsenvaltioita kehittämään erityisesti pehmeitä taitoja, joihin kuuluvat muun muassa analysointikyky, tunneäly, johtajuus, yrittäjyys ja talousosaaminen, vaikutusmahdollisuudet, ryhmätyötaidot, viestintätaidot, yhteistyökyky, vastuullisuus, sopeutumiskyky, luovuus, innovointi, kriittinen ajattelu ja kielitaito ja joista tulee entistäkin tärkeämpää aktiivisessa kansalaisuudessa ja covid-19-kriisin jälkeisessä työelämässä;
E.

ottaa huomioon, että Norja päätti olla myöntämättä rahoitusta Puolan sellaisille alueille, piirikunnille ja kunnille, jotka olivat hyväksyneet päätöslauselmia, joissa ne julistautuvat vapaiksi niin sanotusta hlbti-ideologiasta, tai hyväksyneet ”perheoikeuksien alueellisia peruskirjoja”; ottaa huomioon, että komissio on hylännyt ystävyyskaupunkiohjelmansa mukaista EU:n rahoitusta koskevat hakemukset Puolan kaupungeilta, jotka olivat hyväksyneet hlbti-vapaita alueita tai perheoikeuksia koskevia päätöslauselmia; ottaa huomioon, että kaikissa yhteisiä säännöksiä koskevien asetusten 2021–2027 nojalla hallinnoitavissa EU:n rahastoissa on noudatettava syrjimättömyyden periaatetta ja kunnioitettava perussopimuksessa vahvistettuja perusoikeuksia, myös seksuaalisen suuntautumisen perusteella, ja että työnantajina toimivien kuntien on noudatettava direktiiviä 2000/78/EY, jossa asiassa C-507/18 Associazione Avvocatura per i diritti LGBTI annetun tuomion mukaisesti kielletään sukupuoliseen suuntautumiseen perustuva syrjintä ja häirintä työssä (9);
B.

ottaa huomioon, että aseellisen konfliktin alettua maaliskuussa 2015 ainakin 133 000 ihmistä on kuollut ja 3,6 miljoonaa on joutunut siirtymään maan sisällä; ottaa huomioon, että joulukuussa 2018 allekirjoitetulla Tukholman sopimuksella pyrittiin luomaan turvallisia humanitaarisia käytäviä, toteuttamaan vankien vaihtoa ja saamaan aikaan tulitauko Punaisenmeren alueelle; ottaa huomioon, että osapuolet ovat sittemmin rikkoneet tulitaukosopimusta ja yli 5 000 siviiliä on kuollut; ottaa huomioon, että suurin osan siviileistä on saanut surmansa Saudi-Arabian johtaman liittouman ilmaiskuissa;
—

ottaa huomioon Europa Nostran 22. kesäkuuta 2018 Berliinissä esittämän toimintavaatimuksen (Berlin Call to Action) (Kulttuuriperintö osana Euroopan tulevaisuutta, Culture Heritage for the Future of Europe) (24), sekä sen 30. lokakuuta 2019 esittämän Pariisin manifestin (”Relançons l’Europe par la culture et le patrimoine culturel!”) (25),
F.

katsoo, että sukupuoleen perustuva väkivalta kaikissa muodoissaan on syrjintää ja ihmisoikeusloukkaus ja se on juurtunut sukupuolten epätasa-arvoon, jota se pitää yllä ja vahvistaa; toteaa, että sukupuoleen perustuva väkivalta on yksi suurimmista esteistä sukupuolten tasa-arvon saavuttamiselle; ottaa huomioon, että perusoikeusviraston vuonna 2014 tekemän tutkimuksen mukaan joka kolmas nainen on kokenut fyysistä tai seksuaalista väkivaltaa yli 15-vuotiaana, 55 prosenttia naisista on kärsinyt yhdestä tai useammasta seksuaalisen häirinnän muodosta ja keskimäärin kahden ja puolen päivän välein kuolee yksi nainen perheväkivallan seurauksena; toteaa, että väkivallaton elämä on tasa-arvon ennakkoedellytys; toteaa, että EU:ssa tehdään vuosittain noin 3 500 perheväkivaltaan liittyvää naismurhaa (6); ottaa huomioon, että vertailukelpoisten sukupuolen mukaan eriteltyjen ja sukupuolen huomioon ottavien tietojen saatavuus on keskeisen tärkeää, jotta saadaan käsitys sukupuoleen perustuvan väkivallan koko laajuudesta ja voidaan tuoda esiin sukupuolten välinen eriarvoisuus sekä kehittää kohdennettuja toimintapolitiikkoja; ottaa huomioon, että EU:n ja jäsenvaltioiden toimintapolitiikkojen eri osa-aloilla ei edelleenkään ole saatavilla sukupuolen mukaan eriteltyjä ja sukupuolen huomioon ottavia tietoja;
C.

ottaa huomioon, että arvioiden mukaan yli 25 000 valkovenäläistä, joiden joukossa on vanhuksia, naisia ja lapsia, on pidätetty jossain vaiheessa, koska he ovat protestoineet hallintoa vastaan sekä ennen 9. elokuuta 2020 pidettyjä vaaleja että niiden jälkeen; ottaa huomioon, että viimeksi sekä 8. että 15. marraskuuta 2020 yli 1 000 ihmistä pidätettiin jatkuvien rauhanomaisten mielenosoitusten aikana; ottaa huomioon, että Valko-Venäjällä on yli 125 poliittista vankia;
33.

kehottaa komissiota varmistamaan, että käyttäjillä on käytössään monipuolista ja laadukasta verkkosisältöä, jotta voidaan varmistaa kansalaisten riittävä tiedonsaanti; odottaa, että digitaalisia palveluja koskevalla säädöksellä varmistetaan, että laadukas mediasisältö on helposti saatavilla ja helposti löydettävissä kolmansien osapuolten alustoilta ja että sisällön poistaminen on ihmisoikeusnormien mukaista ja rajoittuu sisältöön, joka on selvästi laitonta tai jonka riippumaton toimivaltainen viranomainen on todennut laittomaksi; korostaa, että ei pitäisi asettaa minkäänlaisia oikeudellisia velvollisuuksia poistaa tai estää laillista sisältöä;
muistuttaa, että EIP on maailman suurin vihreiden joukkovelkakirjojen liikkeeseenlaskija ja on saanut kerättyä 23 miljardia euroa 11 vuoden aikana; panee merkille, että merkittävänä haasteena on ollut yhteisten normien asettaminen viherpesun välttämiseksi; pitää myönteisenä vuonna 2018 liikkeeseen laskettuja EIP:n uusia kestävyystietoisuusjoukkovelkakirjoja, joiden tarkoituksena on tukea YK:n kestävän kehityksen tavoitteisiin liittyviä investointeja; korostaa, että on tärkeää asettaa yhteiset normit näille uusille joukkovelkakirjoille, jotta voidaan varmistaa hankkeiden avoimuus, todennettavuus ja mitattavuus; kehottaa EIP:tä jatkamaan tätä toimintaa ja laajentamaan vihreiden joukkovelkakirjojen ja kestävyystietoisuusjoukkovelkakirjojen liikkeeseenlaskua, mikä voi helpottaa Kestävä Eurooppa -investointiohjelman täytäntöönpanoa ja auttaa kehittämään yhteiskunnallista ja ympäristöön liittyvää kestävyyttä koskevien joukkovelkakirjojen markkinoita kestävän kasvun rahoitusta koskevan EU:n toimintasuunnitelman ja EU:n kestävyysluokitusjärjestelmän perusteella;
J.

katsoo, että sellaisen keskitetyn mekanismin puuttuminen, joka sisältäisi helposti saatavilla olevaa, luotettavaa, ymmärrettävää ja vertailukelpoista julkista tietoa, on yksi syy siihen, että yritysten on vaikea löytää sijoittajia; katsoo, että sijoittajien on vaikea arvioida pieniä ja nuoria yrityksiä, joilla on ollut liiketoimintaa vain vähän aikaa, mikä vaikeuttaa erityisesti nuorten yrittäjien innovatiivisen yritystoiminnan käynnistämistä;
F.

toteaa, että 10. kesäkuuta 2020 Turkin sota-alukset reagoivat äärimmäisen vihamielisesti Ranskan laivaston alusta kohtaan, kun se pyysi Naton Sea Guardian -operaation puitteissa saada tarkastaa Turkin aluksen, jota epäiltiin Libyaa koskevan YK:n asevientikiellon rikkomisesta; toteaa, että tammikuusta 2020 lähtien Kreikka on rekisteröinyt yli 600 ilmatilan loukkausta, joihin Turkin ilmavoimat on syyllistynyt; toteaa, että Turkki on näiden toimiensa höysteeksi käyttänyt yhä vihamielisempää retoriikkaa niin Kreikkaa ja Kyprosta kuin EU:n muita jäsenvaltioita ja EU:ta itseään vastaan;
N.

ottaa huomioon, että kasvit puhdistavat ilmaa suodattamalla pienhiukkasia ja tuottamalla happea; toteaa, että kaupunkiemme ilmanlaadusta on tullut yksi EU:n suurimmista tämänhetkisistä terveyshaasteista; toteaa, että puhtaampi ilma parantaisi miljoonien ihmisten, muun muassa astmaatikkojen ja hengitystiesairauksista kärsivien, elämänlaatua; ottaa huomioon, että EU:ssa kuolee joka vuosi ennenaikaisesti 430 000 ihmistä, koska he ovat joutuneet hengittämään saastunutta ilmaa; katsoo, että ilmanlaadun parantamisen on oltava EU:n, jäsenvaltioiden, alueiden ja kuntien ensisijainen tavoite, jotta ihmisiä ja ekosysteemejä voidaan suojella ilman pilaantumisen vaikutuksilta; toteaa, että ilmanlaadun paraneminen voisi vähentää ennenaikaisten kuolemantapausten määrää merkittävästi;
B.

ottaa huomioon, että EU tukee ihmisoikeuksien, demokratian ja oikeusvaltioperiaatteen edistämistä ja kunnioittamista keskeisinä arvoina, jotka ohjaavat pitkäaikaisia suhteitamme Kiinan kansantasavaltaan sen mukaisesti, että EU on sitoutunut ylläpitämään näitä arvoja ulkoisessa toiminnassaan; ottaa huomioon, että EU on edelleen Hongkongin jatkuvan vakauden ja vaurauden voimakas puolustaja ”yksi maa, kaksi järjestelmää” -periaatteen mukaisesti ja se pitää erittäin tärkeänä tämän periaatteen kunnioittamista sekä Hongkongin laajan autonomian säilyttämistä peruslain ja kansainvälisten sitoumusten mukaisesti; ottaa huomioon, että erityisesti Occupy-protestien jälkeen ”yksi maa, kaksi järjestelmää” -periaate on alkanut rapautua Kiinan viranomaisten sekaantumisen myötä, poliittisia johtajia on vangittu, sananvapautta on heikennetty, tahdonvastaiset katoamiset ovat lisääntyneet ja Pekingille myötämieliset omistajat ovat ostaneet kirjakauppoja ja tiedotusvälineitä;
21.

vastustaa elpymis- ja palautumistukivälineen hallinnointia koskevaa Eurooppa-neuvoston kantaa, sillä siinä luovutaan yhteisömenetelmästä ja kannatetaan hallitustenvälistä lähestymistapaa; katsoo, että tällainen lähestymistapa vain mutkistaa elpymis- ja palautumistukivälineen toimintaa ja heikentää sen legitiimiyttä; palauttaa mieliin, että parlamentti on ainoa välittömillä vaaleilla valittu EU:n toimielin; vaatii demokraattista ja parlamentaarista ennakkovalvontaa ja vaatii sen vuoksi saada olla delegoitujen säädösten ja jälkitarkastusten välityksellä mukana varmistamassa, että elpymis- ja palautumistukivälineen varat on käytetty hyvin, mikä on unionin kansalaisten edun mukaista ja takaa sen todellisen eurooppalaisen lisäarvon ja tukee taloudellista ja sosiaalista palautumiskykyä; vaatii täyttä avoimuutta kaikista lopullisista edunsaajista; on vakaasti sitä mieltä, että elpymis- ja palautumistukivälineestä vastaavien komission jäsenten olisi oltava täysin vastuuvelvollisia parlamentille;
6.

tunnustaa kansainvälisten matkailijoiden merkityksen EU:n matkailualalle; kehottaa siksi komissiota ja jäsenvaltioita arvioimaan, voitaisiinko muuta kuin välttämätöntä matkustamista koskevat rajoitukset poistaa EU:n ulkorajoilla vaarantamatta kansanterveyttä ja turvallisuutta, ottaen huomioon kunkin kolmannen maan epidemiologisen tilanteen ja pyrkien covid-19-suojatoimenpiteiden vastavuoroiseen tunnustamiseen, erityisesti ilmailualalla, Kansainvälisen siviili-ilmailujärjestön (ICAO) standardien ja Euroopan unionin lentoturvallisuusviraston (EASA) ja Euroopan tautienehkäisy- ja -valvontakeskuksen (ECDC) yhteisessä asiakirjassa ”COVID-19 Aviation Health Safety Protocol: Operational Guidelines for the management of air passengers and aviation personnel in relation to the COVID-19 pandemic” olevien lentoliikenteen turvallista uudelleenaloittamista Euroopassa koskevien ohjeiden mukaisesti, ja kehottaa panemaan nämä ohjeet nopeasti täytäntöön;
7.

pitää hyvin huolestuttavana, että niiden tapausten määrä, joissa ihmisoikeuksien puolustajia, erityisesti toimittajia, tutkijoita, asianajajia, poliitikkoja ja kansalaisyhteiskunnan aktivisteja, muun muassa naisten oikeuksien puolustajia, ympäristönsuojelijoita, maitaan puolustavia henkilöitä ja uskonnollisia vähemmistöjä puolustavia henkilöitä, on murhattu, heitä vastaan on hyökätty sekä fyysisesti että sanallisesti, heitä on tuomittu kuolemaan, heitä on vainottu, vangittu, ahdisteltu ja peloteltu, on lisääntynyt ympäri maailman ja eritoten maissa, joissa korruptio on yleistä ja oikeusvaltioperiaatteen noudattaminen ja oikeudellinen valvonta on heikkoa; on erityisen huolissaan yhä röyhkeämmistä toisen maan maaperällä tehdyistä hyökkäyksistä, jotka ovat joissakin tapauksissa diplomaattisia erioikeuksia ja vapauksia koskevien lakien ja käytäntöjen vastaisia; vaatii oikeutta ja vastuuvelvollisuutta näitä hyökkäyksiä koskevan päätöksenteon korkeimmalla tasolla; toteaa, että kaikki ihmisoikeuksien puolustajat, erityisesti naiset, kohtaavat erityisiä riskejä ja tarvitsevat asianmukaista suojelua; pitää tuomittavana, että jotkut hallitukset ovat hyväksyneet lainsäädäntöä, jolla rajoitetaan kansalaisyhteiskunnan toimintaa ja yhteiskunnallisia liikkeitä, esimerkiksi lopettamalla kansalaisjärjestöjä tai jäädyttämällä niiden varoja; on syvästi huolissaan kyberturvallisuutta ja terrorismin torjuntaa koskevan sortavan lainsäädännön käyttämisestä ihmisoikeuksien puolustajien hiljentämiseksi;
34.

yhtyy EKP:n pääjohtajan Christine Lagarden lausumaan, jonka mukaan EKP:n rahapoliittisen kehyksen uudelleentarkastelu on oikea-aikainen ja perusteltu, jotta voidaan varmistaa, että EKP:llä on oikeat välineet, joilla paremmin tukea unionin yleisiä toimintapolitiikkoja vaarantamatta sen ensisijaista tehtävää hintavakauden ylläpitäjänä; kehottaa EKP:tä järjestämään tämän prosessin yhteydessä julkisen kuulemisen, jotta voidaan varmistaa, että uudelleentarkastelu on avoin monien erilaisten sidosryhmien panokselle ja palautteelle; kehottaa EKP:tä myös ottamaan Euroopan parlamentin mukaan tähän uudelleentarkasteluprosessiin; on EKP:n pääjohtajan kanssa yhtä mieltä myös siitä, että EKP:n on viestittävä tehokkaammin unionin kansalaisille politiikkansa vaikutuksista;
3.

ilmaisee jälleen suuren huolensa rauhanomaisten toisinajattelijoiden, riippumattomien toimittajien, ihmisoikeuksien puolustajien ja poliittiseen oppositioon kuuluvien henkilöiden jatkuvasta vainoamisesta ja häirinnästä ja heihin kohdistuvista hyökkäyksistä Kuubassa; kehottaa lopettamaan välittömästi nämä toimet ja vapauttamaan kaikki poliittiset vangit ja henkilöt, jotka on pidätetty mielivaltaisesti pelkästään sen vuoksi, että he ovat käyttäneet sanan- ja kokoontumisvapauttaan; kehottaa takaamaan paremmin oikeuden oikeudenmukaiseen oikeudenkäyntiin ja oikeuslaitoksen riippumattomuuteen sekä varmistamaan, että vapautensa menettäneillä henkilöillä on mahdollisuus turvautua riippumattomaan asianajajaan;
—

ottaa huomioon oppositiopolitiikkojen tilanteesta Turkissa 24. tammikuuta 2019 annetun Euroopan neuvoston parlamentaarisen yleiskokouksen päätöslauselman 2260 ”The worsening situation of opposition politicians in Turkey: what can be done to protect their fundamental rights in a Council of Europe member State?”,
S.

toteaa, että vastauksena dieselgate-skandaaliin komissio ehdotti paitsi direktiivin 2007/46/EY muuttamista myös uutta direktiiviä kuluttajien yhteisten etujen suojaamiseksi nostettavista edustajakanteista (COM(2018)0184); toteaa, että kyseinen sitova lainsäädäntö direktiiviehdotus on keskeisellä sijalla pyrittäessä varmistamaan kuluttajien selkeät oikeudet ja mahdollisuus nostaa merkityksellinen ryhmäkanne; etenkin kun vuonna 2013 annettua suositusta ryhmäkanteesta ei juurikaan pantu täytäntöön suurimmassa osassa jäsenvaltioita; toteaa, että Yhdysvalloissa, jossa ryhmäkannejärjestelmä on pitkälle kehittynyt, dieselgate-skandaalin uhrit ovat saaneet korvauksina 5 000–10 000 dollaria, kun taas eurooppalaiset kuluttajat odottavat yhä asianmukaista hyvitystä; huomauttaa, että tämä ehdotus on yksi monista, joiden käsittely on pysähtynyt neuvostoon;
D.

toteaa, että Bruneissa on pidetty vaalit viimeksi vuonna 1962; toteaa, että sulttaani on sekä valtionpäämies että pääministeri, jolla on täysi täytäntöönpanovalta;
11.

ottaa huomioon Kazakstanin monietnisen ja moniuskontoisen luonteen ja korostaa, että on suojeltava vähemmistöjä ja niiden oikeuksia, erityisesti kun on kyse oman kielen käyttämisestä, uskonnon- tai vakaumuksenvapaudesta, syrjimättömyydestä ja yhdenvertaisista mahdollisuuksista; pitää myönteisenä Kazakstanin eri yhteisöjen rauhanomaista yhteiseloa; kehottaa Kazakstania lopettamaan ihmisten vainoamisen siksi, että he harjoittavat laillisesti omantunnon- ja uskonnonvapautta koskevaa oikeuttaan; vaatii vapauttamaan välittömästi henkilöt, jotka on tuomittu vakaumuksensa vuoksi;
—

ottaa huomioon Amerikan valtioiden ihmisoikeustoimikunnan 21. kesäkuuta 2018 hyväksymän raportin räikeistä ihmisoikeusloukkauksista Nicaraguassa ”Gross Human Rights Violations in the Context of Social Protests in Nicaragua”,
—

ottaa huomioon huhtikuussa 2018 julkaistun tutkimuksensa ”Targeted sanctions against individuals on grounds of grave human rights violations – impact, trends and prospects at EU level”,
22.

toteaa, että virastojen maksuperusteisen rahoituksen määrä on nykyään noin miljardi euroa vuodessa, mikä voi lieventää EU:n talousarvioon kohdistuvia paineita ja olla tehokas tapa rahoittaa virastojen toimintaa toimintamallin salliessa; on kuitenkin huolissaan mahdollisista eturistiriidoista, joita saattaa syntyä, jos virastojen on käytettävä jäsenmaksuja pääasiallisena tulonlähteenään: vaatii, että toteutetaan suojatoimenpiteitä kaikenlaisten eturistiriitojen välttämiseksi;
C.

ottaa huomioon, että INF-sopimus hillitsi osaltaan Yhdysvaltojen ja Neuvostoliiton ja sittemmin Venäjän federaation välistä strategista kilpailua ja auttoi rakentamaan ja lujittamaan vakautta kylmän sodan aikakaudella; ottaa huomioon, että Eurooppa on hyötynyt INF-sopimuksesta eniten ja että sopimus on ollut keskeisessä asemassa sen turvallisuuden säilyttämisessä yli kolmen vuosikymmenen ajan; toteaa, että INF-sopimus on yhä kansainvälisen rauhan ja vakauden pilari, etenkin osana Euroopan turvallisuusrakennetta;
1.

muistuttaa, että Marokko on EU:n etuoikeutettu kumppani eteläisessä naapurustossa ja että EU on luonut sen kanssa vahvan, strategisen ja pitkäaikaisen kumppanuuden, jossa otetaan huomioon poliittiset, taloudelliset ja sosiaaliset näkökohdat sekä turvallisuus- ja muuttoliikekysymykset; korostaa, että Marokolle on annettu pitkälle edistyneen maan asema Euroopan naapuruuspolitiikassa;
E.

huomauttaa, että romanien osallisuudessa saavutettu edistyminen on kaiken kaikkiaan vähäistä; ottaa huomioon, että parannuksia havaittiin koulunkäynnin keskeyttämisessä ja varhaiskasvatuksessa mutta koulujen erottelussa tapahtui heikennys; toteaa, että romanien oma arvio terveydentilastaan on parantunut, mutta terveydenhuollon saatavuus on edelleen heikkoa; huomauttaa, että useimmissa jäsenvaltioissa parannusta ei havaittu työllistymisessä, ja työelämän ja koulutuksen ulkopuolella olevien romaninuorten määrä on jopa kasvanut; toteaa, että asumistilanteeseen liittyy vakavia ongelmia ja köyhyyden poistamisessa on edistytty vain vähän; ottaa huomioon, että romanivastaisuus ja sen ilmentymät, kuten viharikokset ja vihapuhe verkossa ja muualla, aiheuttavat edelleen suurta huolta; huomauttaa, että EU:n toimien katsottiin tuoneen lisäarvoa kansallisille romanipolitiikoille ja niiden täytäntöönpanolle poliittisen, hallinnollisen ja taloudellisen ulottuvuuden kautta;
33.

painottaa, että banaaneja koskevan vakautusmekanismin kynnysarvoja, jotka on liitetty sopimukseen ja joita sovelletaan vuoteen 2020, on noudatettava, ja korostaa tarvetta jatkaa banaanien tuonnin seurantaa mekanismin soveltamisajan päätyttyä ja katsoo, että sopimuspuolten olisi edelleen toimitettava tästä tilastotietoja; on huolissaan, että Peru on ylittänyt sopimukseen sisältyvän, banaaneja koskevan vakautusmekanismin kynnysarvon, ja kehottaa analysoimaan vaikutuksia, joita tällä on EU:n markkinoihin; muistuttaa, että komissio on sitoutunut arvioimaan unionin banaanintuottajien tilannetta 1. tammikuuta 2019 mennessä, ja jos se havaitsee markkinoiden tai unionin banaanintuottajien tilanteen heikentyneen vakavasti, mekanismin voimassaolon jatkamista sopimuksen osapuolten suostumuksella voidaan harkita;
L.

ottaa huomioon, että johtavia opposition jäseniä pidätetään säännöllisesti ja syytteet vaihtelevat presidentin loukkaamisesta valheellisiin tietoihin ja kansankiihotukseen; ottaa huomioon, että heinäkuussa 2018 pidätettiin 20 Tansanian pääoppositiopuolueen jäsentä ja heidän väitettiin lietsoneen levottomuutta; ottaa huomioon, että vuoden 2018 alusta lähtien useita poliittisen opposition ja parlamentin jäseniä vastaan on hyökätty väkivaltaisesti ja heitä on jopa surmattu; ottaa huomioon, että Tansanian pääoppositiopuolueeseen, Chama Cha Demokrasia na Maendeleo (CHADEMA), kuuluva parlamentin jäsen ja maaoikeuksien äänekäs puolustaja Godfrey Luena tapettiin viidakkoveitsillä kotinsa ulkopuolella 22. helmikuuta 2018; ottaa huomioon, että Committee to Protect Journalists -järjestön Afrikan ohjelmakoordinaattori Angela Quintal ja hänen kollegansa Muthoki Mumo pidätettiin marraskuussa 2018 ja heidät vapautettiin kansainvälisten instituutioiden painostuksen jälkeen;